Esíé ésə mod á bɔ e nə hə ású yə nâ ádi, ákə̄ kwí zám bidí təge dzyé[12]. 8Amú m̀fí ḿfē ḿfəfə́g ó bə̄lə́ ó lodo akúd, m̀fí ḿfē ńzózóé mod ó bə̄lə́ éví wayəm wulu á mís bəvə́və̄ə̄ ? 9Ǹyénán ai mís ó nə ḿbəŋ a lodo anə́ watoŋ nyián zám: nálā wâ ó nə̄ fə hə dzə́dzāā ai ǹtsídán évúndu. 10É dzam á ngábə́ yǎ byǎyəm dɔ́ dzwé, byǎyə̌m fə̄ é dzóm é nə́ mod, hədá a sə́ kig dzǎm kə́ tsag é mod ǎ lod nyé á ngul. 11Éyɔŋ abuí ńkɔ́bɔ á nə́, nálā wâbulǐ fə dzə́dzāā: m̀fí dzé hḿ mod a bələ́ étē ? 12Amú zá ā yəm é dzam mod ǎ yəan ai dɔ́ ábǒg ényiŋ dzíé ai á ńtīē mə́lú mə́ dzə́dzāā móé yā málod anə́ ńsísīm ? Zá ā yī nyé kad é mam máyi lígī mâbɔban á sí ndon mú á mvús awú díé ?